钦定古今图书集成/明伦汇编/氏族典/第226卷 > 杨绍
## 钦定古今图书集成/明伦汇编/氏族典/第226卷 > 杨绍

按《周书杨绍传》：“绍字子安，弘农华阴人也。祖兴，魏新
平郡守。父国，中散大夫。绍屡从征战有功，魏永安中，
授广武将军。普泰初，封平乡男。魏孝武初，迁卫将军。
大统元年，进爵为公。四年，出为鄜城郡守。绍性恕直，
兼有威惠，百姓安之。累迁大都督、车骑大将军、仪同
三司。从大将军达奚武征汉中，以功授辅国将军，进”
开府，赐姓叱利氏。《孝闵帝》践阼，进位大将军。保定二
年卒。谥曰信。子雄嗣。大象末，上柱国、邽国公。